钦定古今图书集成/明伦汇编/闺媛典/第116卷 > 锺陵行〈并序〉 吴志淳
## 钦定古今图书集成/明伦汇编/闺媛典/第116卷 > 锺陵行〈并序〉 吴志淳

真定刘生客死闽中，同行者为归其骨。其妻吴氏自图“夫容以祀，哭而绝。邻人怜之，合葬锺陵东门。”

“锺陵东门白杨树，行人指点是双墓。墓中夫妇俱少
年，一双白璧薶黄泉。黄泉相逢语呜咽，一一从前向
郎说。前年郎去客三山，今年郎归白骨还。当时自画
蛾眉样，今日却写郎容颜。容颜转似心转切，叫郎不
应心断绝。生时不得逐郎行，死时却与郎同穴。丹青

使妾有子堂有姑，丹心一寸那能枯。六朝盛事付流
水，忠义几人能到底。秋风月冷凤凰来，与郎同上吹
箫台。